Οδηγίες και Πρότυπο   
Συγγραφής Εργασίας

* Εξώφυλλο:
  + Λογότυπο πανεπιστημίου και τμήματος
  + **Τίτλος**: Συνοψίζει με ακρίβεια το θέμα της εργασίας
  + **Ονοματεπώνυμο**, Πατρώνυμο, Αριθμός Μητρώου Φοιτητή/τριας
  + Επιβλέπων /επιβλέπουσα
  + **Τόπος και έτος** σύνταξης εγγράφου (π.χ. Αθήνα 2024)

Ενδεικτική Δομή Εργασίας

Η δομή είναι ενδεικτική και πιθανόν να μην είναι κατάλληλη για όλες τις εργασίες. Θα πρέπει να γίνονται οι κατάλληλες προσαρμογές.

Περιλαμβάνει κεφάλαια και υποκεφάλαια (μέχρι 3-4 επίπεδα)

Θα πρέπει οπωσδήποτε να διαβάσετε και τον οδηγό σπουδών. Όπου υπάρχουν διαφορές, υπερισχύουν οι οδηγίες του οδηγού σπουδών.

# Δήλωση περί μη λογοκλοπής

Δήλωση περί μη λογοκλοπής της εργασίας

**Προσοχή:**

Η λογοκλοπή με ή χωρίς πρόθεση είναι ένα από τα σοβαρότερα παραπτώματα στον ακαδημαϊκό χώρο και σημαντικό αδίκημα με νομικές κυρώσεις. Είναι ατομική ευθύνη του φοιτητή να παραθέτει και να αναφέρει σωστά τις πηγές του.

Διαβάστε προσεκτικά το <https://www.lib.uoa.gr/mathaino-pos/arthro/article/logoklopi.html>

# Περίληψη

Γίνεται περίληψη της εργασίας (μέχρι 1 σελίδα). Αναφέρονται ο σκοπός της εργασίας, οι στόχοι, η σημασία της εργασίας για το πεδίο, η μεθοδολογία/προσέγγιση που ακολουθήθηκε, και τα ευρήματα/συμπεράσματα της εργασίας.

# Αbstract

Η περίληψη μεταφρασμένη στα Αγγλικά.

# Πίνακες Περιεχομένων, Εικόνων, Πινάκων

Γίνονται με τις αυτοματοποιημένες λειτουργίες του επεξεργαστή κειμένου κατά τη διάρκεια συγγραφής της εργασίας, για ευκολότερη και ακριβέστερη δημιουργία των πινάκων.

[1. Δήλωση περί μη λογοκλοπής 3](#_Toc185519485)

[2. Περίληψη 4](#_Toc185519486)

[3. Αbstract 5](#_Toc185519487)

[4. Πίνακες Περιεχομένων, Εικόνων, Πινάκων 6](#_Toc185519488)

[1. Πρόλογος 6](#_Toc185519489)

[2. Εισαγωγή 6](#_Toc185519490)

[3. Βιβλιογραφική Επισκόπηση/Θεωρητικό Πλαίσιο 7](#_Toc185519491)

[3.1. Συμβουλές: 7](#_Toc185519492)

[4. Στόχος και Ερευνητικά Ερωτήματα 8](#_Toc185519493)

[5. Μεθοδολογία Έρευνας 8](#_Toc185519494)

[6. Παρουσίαση Αποτελεσμάτων 8](#_Toc185519495)

[7. Συμπεράσματα και προτάσεις για μελλοντική έρευνα 9](#_Toc185519496)

[8. Αναφορές 9](#_Toc185519497)

[9. Παραρτήματα (Α, Β, …..) 10](#_Toc185519498)

# Πρόλογος

Προαιρετικά. Περιγράφεται το πλαίσιο συγγραφής της εργασίας (π.χ. σχολή, τμήμα, πτυχιακή εργασία).

# Εισαγωγή

Το κεφάλαιο περιλαμβάνει την εισαγωγή στο θέμα. Συνοπτικά περιγράφονται τα παρακάτω:

* Ορισμός του θέματος. Το θέμα στο οποίο θα επικεντρωθεί η εργασία.
* Τεκμηρίωση του γιατί το θέμα είναι σημαντικό στο πεδίο (π.χ. της Εκπαίδευσης/Μάθησης).
* Προηγούμενες έρευνες που έχουν ασχοληθεί με το θέμα. Αναφορές στη διεθνή βιβλιογραφία. Αυτές οι αναφορές έχουν στόχο να πλαισιώσουν το θέμα μας και να δείξουν τη σημασία του. Η εκτενής βιβλιογραφική επισκόπηση του πεδίου γίνεται σε άλλη ενότητα.
* Ο σκοπός και οι στόχοι της εργασίας. Αναφέρονται τα ερευνητικά ερωτήματα/οι υποθέσεις. Προκύπτουν από τα επιχειρήματα που έχουν προηγηθεί.
* Συνοπτικά η περιγραφή της μεθοδολογίας της έρευνας που περιγράφεται στην εργασία. Γιατί η συγκεκριμένη μεθοδολογία είναι η κατάλληλη για το θέμα.
* Συνοπτική παρουσίαση των κεφαλαίων που θα ακολουθήσουν

# Βιβλιογραφική Επισκόπηση/Θεωρητικό Πλαίσιο

Το κεφάλαιο αυτό περιλαμβάνει:

* Περιγραφή του θεωρητικού υποβάθρου της εργασίας
* Τη σχετική διεθνή βιβλιογραφία, αποτελέσματα προηγούμενων **άμεσα σχετικών** ερευνών, συγκρίσεις/διαφοροποιήσεις με τη μεθοδολογία που ακολούθησαν άλλοι ερευνητές κλπ.
* Προσδιορίζονται και περιγράφονται οι βασικές έννοιες που ερευνώνται στην εργασία.

## Συμβουλές

* Να αποφεύγονται οι επαναλήψεις
* Να παρουσιάζονται αυτά που χρειάζονται με συγκριτική και κριτική σκέψη κι όχι απλή παράθεση των αναφορών. Για παράδειγμα, παρουσιάζονται μαζί τα κοινά ευρήματα από διαφορετικές έρευνες, ομαδοποιημένα, κι όχι ένας-ένας οι συγγραφείς.
  + π.χ. «Οι γνωστικές δομές (δηλαδή η αναπαράσταση τους προβλήματος) παίζει εξαιρετικά σημαντικό ρόλο στην επίλυση σύνθετων προβλημάτων (Ifenthaler & Seel, 2011, 2013· Jonassen et al., 1993· Shavelson, 1974)»
* Το θεωρητικό υπόβαθρο αποτελεί το “φακό” μέσω του οποίου οργανώνεται η έρευνα, συλλέγονται, αναλύονται και ερμηνεύονται τα δεδομένα.


# Στόχος και Ερευνητικά Ερωτήματα

Περιγράφεται ο στόχος της έρευνας, η σημασία της και τα ερευνητικά ερωτήματα ή οι ερευνητικές υποθέσεις προκειμένου να επιτευχθεί αυτός ο στόχος.

# Μεθοδολογία Έρευνας

Το κεφάλαιο αυτό περιλαμβάνει:

* Λεπτομερή περιγραφή της μεθοδολογίας έρευνας και ανάλυσης των δεδομένων. Αναφέρονται ο τρόπος συλλογής δεδομένων, το είδος των δεδομένων που χρησιμοποιήθηκαν, ο τρόπος που έγινε η επεξεργασία/ανάλυσή τους (π.χ. στατιστική ανάλυση, ανάλυση περιεχομένου)
* Τεκμηρίωση καταλληλόλητας της μεθοδολογίας. Αναφέρονται οι μεθοδολογικές προσεγγίσεις παρομοίων προηγούμενων ερευνών εάν υπάρχουν.
* Όπου χρειάζεται στο κείμενό σας εισάγετε εικόνες ή διαγράμματα και προσθέτετε λεζάντα (Λειτουργία: Εισαγωγή Λεζάντας) Δείτε για παράδειγμα την παρακάτω εικόνα (Εικόνα 1). Στη συνέχεια δημιουργείτε, με την κατάλληλη λειτουργία του κειμενογράφου, πίνακα εικόνων, όπως τον πίνακα περιεχομένων, και τον τοποθετείτε μετά από τον πίνακα περιεχομένων.



Εικόνα 1 Εικόνα ήλιου

# Παρουσίαση Ευρημάτων

Το κεφάλαιο αυτό περιλαμβάνει:

* Αναλυτική παρουσίαση των ευρημάτων της έρευνας
* Πως στηρίζονται ή ανατρέπονται οι ερευνητικές υποθέσεις; Πώς απαντώνται τα ερευνητικά ερωτήματα; Πρέπει να δίνεται σαφής απάντηση **σε όλα** τα ερευνητικά ερωτήματα που έχουν τεθεί.

# Συμπεράσματα και προτάσεις για μελλοντική έρευνα

Το κεφάλαιο αυτό περιλαμβάνει:

* Τα κύρια συμπεράσματα της εργασίας, πιθανές ερμηνείες που δίνουμε, και η συμβολή τους στη διερεύνηση του θέματος στο οποίο επικεντρώνεται η εργασία (όχι περίληψη του τι παρουσιάζει η εργασία).
* Περαιτέρω θέματα που θα μπορούσε να καλύψει η συνέχιση της συγκεκριμένης έρευνας
* Περιορισμοί της έρευνας (ερευνητικοί, μεθοδολογικοί) π.χ. τι δεν μελετήθηκε, τι θα μπορούσε να μελετηθεί διαφορετικά, λάθη ή παραλήψεις που τυχών έγιναν.

# Αναφορές

Αποτελείται από όλες τις αναφορές που χρησιμοποιήθηκαν στο κείμενο της εργασίας. Σε APA Style.

Παράδειγμα:

Komis, V., Ergazaki, M., & Zogza, V. (2007). Comparing computer-supported dynamic modeling and “paper & pencil” concept mapping technique in students’ collaborative activity. *Computers & Education*, *49*(4), 991–1017. doi:10.1016/j.compedu.2005.12.007

Για περισσότερες λεπτομέρειες:

<http://www.apastyle.org/learn/tutorials/basics-tutorial.aspx>

<http://flash1r.apa.org/apastyle/basics/data/resources/references-example.pdf>

# Παραρτήματα (Α, Β, …..)

Παρατίθενται τα Παραρτήματα (εάν υπάρχουν)